**SRIJEDA 15.4.**

**HRVATSKI JEZIK**

1. Pročitaj još jednom priču Ivana Goleša, Priča o stablu.

2. Zamisli da si stablo.

Usmeno odgovori na ova pitanja:

1. Kako izgledaš?
2. Tko su sve tvoji stalni stanovnici, a tko povremeni?
3. Jesu li oni svi kod tebe dobrodošli?
4. Zašto se ponekad na neke od njih naljutiš?
5. Misliš li da postupaš dobro?

3. Napiši sastavak u kojem zamišljaš da si ti stablo. Neka ti pomognu

postavljena pitanja. Sam/sama smisli naslov. Odvoji uvod, glavni dio i

zaključak.

POŠALJI MI SASTAVAK.

**MATEMATIKA**

Danas ćeš pisati prvi ispit “na daljinu”.

Ispit se nalazi u prilogu maila.

Prije nego kreneš pisati, makni sa stola sve što bi ti moglo smetati. Ugasi radio i televizor. Potrebna ti je samo bilježnica, našiljena olovka i gumica.

Piši uredno i čitko.

Zadatke ne trebaš prepisivati ali moraš navesti redni broj zadatka na koji odgovaraš. Pripazi da prepišeš točne brojeve u bilježnicu.

Između zadataka ostavi barem 2 prazna reda.

Postupak rješavanja mora biti vidljiv za svaki zadatak.

Nakon što riješiš sve zadatke, još jednom sve provjeri i zamoli nekog od roditelja da mi pošalju fotografiju ispita.

Sretno! 😊

**VJERONAUK**

<https://vjeronaucni-portal.com/uskrs-digitalne-vjezbe-za-treci-razred>

Dragi učenici, nadam se da ste se malo odmorili i da ste svi dobro. Današnja tema bit će nam Uskrs. Ponovit će te svoje znanje vezano za Uskrs. Poslao sam vam link koji trebate otvoriti. Otvorit će te ga tako što trebate stisnuti tipku **Ctrl**  koja se nalazi u prvom redu lijevo na vašem laptopu ( računalu ) i u isto vrijeme kliknuti na link. Tada će vam se otvoriti **Uskrs – Digitalne vježbe za treći razred**. Ispod imate tekst s prazninama koje trebate popuniti s ponuđenim riječima. Kad kliknete na prazninu otvorit će vam se izbornik s riječima. Kliknete na onaj koji mislite da je točan. Na kraju možete provjeriti jeste li točno riješili tako što kliknete na **plavi krug s bijelom kvačicom**. Možete više puta ponoviti zadatak dok ga ne riješite točno. Za rješavanje ovog zadatka može vam pomoći i udžbenik na str. 64-65. Kada riješite točno, poslikajte zadatak i pošaljite meni na mail**:** [**ivo.ikic1965@gmail.com**](mailto:ivo.ikic1965@gmail.com)**. Zadaću šaljite u Četvrtak.**

**Ispod ovog zadatka imate još digitalnih igara vezano za Uskrs pa se možete ako želite malo igrati.**

**PS:**

**Ako neko od vas nema mogućnosti za ovaj zadatak ili ga ne bude znao otvoriti za vas imam novi zadatak. Napisat će ti kratko u nekoliko rečenica, kako ste proslavili Uskrs. To će te poslikati i poslati na moj mail.**

**Lijepi pozdrav,**

**Ivo Ikić, vjeroučitelj.**